Enrico Le Donne

Enrico Le Donne (s. 9. lokakuuta 1981 Messina)Enrico Le Donnen Curriculum Vitae Google Sites. Viitattu 6.10.2020  on italialainen matemaatikko ja professori. Hän on toiminut Jyväskylän yliopistossa matematiikan professorina syyskuusta 2020 alkaen. Aiemmin hän toimi apulaisprofessorina 2017–2020 sekä Suomen Akatemian akatemiatutkijana 2015–2020. Matematiikan tutkijana Le Donne on erikoistunut subRiemanniseen geometriaan.

Nuoruus ja uran alku

Enrico Le Donne syntyi 9. lokakuuta 1981 Messinassa, Sisilian saarella, Italiassa. Ylioppilastutkinnon hän suoritti A. Avogadron tieteellisessä lukiossa (ital. Liceo Scientifico A. Avogadro) Roomassa ja valmistui sieltä heinäkuussa 2000. Lukion jälkeen hän aloitti matematiikan opinnot Pisan yliopistossa (Universita' di Pisa), josta valmistui kandidaatiksi vuonna 2004. 

 Akateeminen ura 

Kandidaatin tutkinnon jälkeen Enrico Le Donne siirtyi täydentämään koulutustaan ulkomaille. Hän suoritti kaksi maisterin tutkintoa (Master of Philosophy & Master of Science) Yalen yliopistossa 2007. Jatko-opintonsa hän suoritti myös Yalessa. Hän väitteli syyskuussa 2009 tohtoriksi matematiikan alalta. Le Donnen väitöskirjan (BiLipschitz homogeneous geodesic structures on manifolds) ohjasi professori Bruce Kleiner. 

Valmistumisen jälkeen La Donne työskenteli post doc-tutkijana ETH Zürichissä syyskuusta 2009 elokuuhun 2011. Tämän jälkeen hän vietti vuoden 2011 loppuosan tutkijatohtorina matemaattisten tieteiden tutkimusinstituutissa (MSRI ) Berkeleyssä Emmanuel Breuillardin johdolla. Ohjaajansa palattua kotimaahansa Ranskaan myös Le Donne siirtyi sinne, ja hän työskenteli edelleen Breuillardin tutkimusryhmässä tammikuusta 2012 kesäkuuhun 2012 Pariisissa Universite Paris-Sud 11, Orsayssa.

Heinäkuussa 2012 Le Donne nimitettiin Jyväskylän yliopistoon yliopistonlehtoriksi. Sen ohella hän oli vuonna 2013 vierailevana professorina Kalifornian yliopistossa (UCLA).Laajempi Curriculum Vitae (PDF). Google Sites, 2018. Viitattu 6.10.2020.  Syyskuusta 2015 elokuuhun 2020 Le Donne toimi akatemiatutkijana Suomen Akatemian projektissa. Maaliskuussa 2017 hän sai Euroopan tutkimusneuvoston () myöntämän 1,25 miljoonan euron ERC Starting-rahoituksen tutkimustyöhönsä.Matemaatikko Enrico Le Donnelle 1,25 miljoonan euron ERC Starting -rahoitus  Jyväskylän yliopisto, maaliskuu 2017. Viitattu 6.10.2020. Vuoden 2017 alusta Le Donne oli määräaikainen (tenure track) matematiikan apulaisprofessori Jyväskylän yliopistossa.Tiedekuntaneuvoston kokouksen 8/2016 pöytäkirja (PDF). Matemaattis-luonnontieteellinen tiedekunta, JY. 26.10.2016 Viitattu 6.10.2020.

Professoriksi

Jyväskylän yliopiston matemaattis-luonnontieteellinen tiedekunta päätti vuonna 2020 kutsua Le Donnen matematiikan professorin tehtävään ja hän aloitti toimessa syyskuun alussa 2020.Tiedekuntaneuvoston kokouksen 5/2020 pöytäkirja (PDF). Matemaattis-luonnontieteellinen tiedekunta, JY. 20.5.2020. Viitattu 6.10.2020. Nimityksen aikoihin Le Donne työskenteli pääasiassa Fribourgin yliopistossa ja vain osa-aikaisesti Jyväskylässä.Jyväskylän yliopistoon uudet professorit fysiikan, eläinekologian, solu- ja molekyylibiologian sekä matematiikan aloille  Jyväskylän yliopisto. 23.9.2020. Viitattu 6.10.2020. Professorina Le Donnen tehtävät liittyvät geometriaan. Hän tutkii ja opettaa metristä geometriaa, ryhmien geometriaa, differentiaaligeometriaa sekä geometrista analyysiä. Geometrinen analyysi tarkoittaa käytännössä samaa kuin matemaattinen analyysi, mutta siinä käytettävät menetelmät ovat geometrisia ja saaduille tuloksille voidaan antaa geometrinen tulkinta.Geometria ja analyysi  Matematiikan ja tilastotieteen laitos, Jyväskylän yliopisto 18.12.2017. Viitattu 6.10.2020. Tutkimustyön lisäksi Le Donnen tehtävänä on kehittää geometrian alan opetusta ja tutkijankoulutusta matematiikan ja tilastotieteen laitoksella.

Professori Donne on useiden vuosien ajan ollut jäsenenä Jyväskylän yliopiston matematiikan ja tilastotieteen laitoksella geometrian ja matemaattisen analyysin tutkimukseen erikoistuneessa Geometria ja analyysi -nimisessä tutkimusryhmässä, jossa hänen lisäkseen työskentelee useita laitoksen professoreita (Mikko Salo, Petri Juutinen, Tero Kilpeläinen, Pekka Koskela, Jani Onninen sekä Kai Rajala).Geometry and Analysis Matematiikan ja tilastotieteen laitos, JY. 2020. Viitattu 6.10.2020. Sen lisäksi Le Donne on työskennellyt epäsileän geometrian  tutkimusryhmässä, jota johtavat professorit Pekka Koskela ja Kai Rajala.Non-smooth geometry  Matematiikan ja tilastotieteen laitos, JY. 17.4.2020. Viitattu 6.10.2020. 

Le Donne on uransa aikana ohjannut viisi väitöskirjaa.

Tutkimusura

Matemaatikkona professori Le Donnen tutkimustyö sijoittuu monille eri matematiikan alueille, kuten algebraan, geometriaan ja matemaattiseen analyysiin. Hänen keskeisiä tutkimusalojaan ovat metrinen ja differentiaalinen geometria, geometrinen mittateoria sekä geometrinen analyysi. Yksityiskohtaisempia tutkimusaiheita ovat muun muassa Carnot'n ryhmät, analyysi metrisissä avaruuksissa, geometrinen ryhmäteoria, asymptoottinen geometria, upotusongelmat ja optimaalinen kontrollointi. Hänen varsinainen erikoistumisalansa on kuitenkin subRiemannin geometria. SubRiemannin geometrialla on sovelluksia esimerkiksi robotiikassa. Le Donne organisoi alan konferenssin Jyväskylässä helmikuussa 2019.Subriemannian Geometry and Beyond, II, 18–22 February 2019 Jyväskylän yliopiston tiedote 1/2019. Viitattu 6.10.2020.  Tapahtumaan osallistui subRiemannisen geometrian tutkijoita ympäri maailman. Konferenssin paikkana oli Jyväskylän yliopiston Agora.

Professori Le Donne tutkimusryhmänsä kanssa on tutkinut geometrisia rakenteita tarkastellen niitä abstraktista näkökulmasta. Tutkimustyöllä on potentiaalisia sovelluksia kontrolliteoriassa ja neuromatematiikassa. Käytännön esimerkki on ajoneuvoyhdistelmän ajoa mallintava geometrinen malli, jonka Le Donne loi yhdessä tutkimusryhmäänsä kuuluvan tohtoriopiskelijan kanssa. Mallilla saaduista tuloksista selvisi, että ajoneuvoyhdistelmän optimaalisessa ajossa ei tarvitse tehdä äkkinäisiä liikkeitä.

 Lähteet 

 Aiheesta muualla 
 Professori Le Donnen kotisivu. 
 Le Donnen tieteellisiä julkaisuja. 

Luokka:Italialaiset matemaatikot
Luokka:Italialaiset professorit
Luokka:Jyväskylän yliopiston professorit
Luokka:Vuonna 1981 syntyneet
Luokka:Elävät henkilöt